السلام عليكم ورحمة الله وبركاته. طيب الشبهة دي بقى آآ خطيرة اوي آآ قال كده بالزبط الاخ اللي اثار الشبهة للاسف واسأل الله له ولي الهداية آآ له كل التفاسير دي
طبري وابن عاشور والالوسي والقرطبي الفشل عنده هو على الاستخدام لكن باستخدم اللفز اللي استخدمه. يقصد عند ربنا لان احنا مش فاهمين ده مش غلطتنا. ده احنا حاولنا نفهم. وحاولنا نفسر. لكن هو ليه ما كانش نازل تفسير من عنده
هل كان ممكن ربنا ينزل تمسيل من عنده ايه الملح؟ يعني كان ممكن جدا البقرة تبقى كده بسم الله الرحمن الرحيم. الف لام ميم ثم متين ستة وتمانين اية. انتهت البقرة بدل ما تبدأ ال عمران
يبدأ آآ معاني الكلمات الوحي من عند الله. ثم الدروس المستفادة من الصورة بوحي من عند الله ثم تدريبات كل ده ابو وحي من عند الله هل القرآن كان هيبقى اوضح
بالتأكيد بالتأكيد كان هيبقى اوضح مليون مرة كان سيغنينا عن التفاسير؟ طبعا كان سيغنيني عن التفاسير الله ايه ربنا ما عملش كده هنا كان هيبقى فيه عيب واحد بس. عارفين ايه
كنا هنقرا القرآن مرة واحدة قريت القرآن؟ مم حفزت معاني الكلمات؟ اه آآ الدروس المستفادة عرفتها؟ اه ممكن لو قلت لك تسمعها تسمعها اسمعها كلها. وفهمتها فهمتها طيب آآ حالية التدريبات حليتها وجبت آآ
مية في المية طيب يلا اديني كتاب تاني بقى انما القرآن الغموض الموجود في اياته بهذه الطريقة يجعل الانسان كل ما يقرأه يخرج بجديده. كل ما يقرأه يخرج بجديده. بل القرآن يتعامل حتى مع مشاعر الانسان. اذا الانسان
تدبروا وتعايش مع القرآن كل يوم. الحاجة التانية طب ما احنا كده مش قادرين نوصل للحقيقة ايه مش قادرين نوصل للاجابة للصح ايه مين قال لك ان ربنا يريد ان احنا نوصل للحقيقة اصلا
ربنا يريد ان احنا نشغل مخنا ونجتهد ونحاول الفهم باستمرار. يعني طلب العلم عبادة وليس الوصول للعلم عبادة الدين ترك مساحات كبيرة جدا للعقل يعمل فيها ولم يحدد لنا الصح من الغلط وسابنا كده
مسجد الرسول عليه الصلاة والسلام بيقول ايه؟ ليس لقاتل الميراث. واحد قتل ابوه طبعا ما يورثش عقابا له ولم يختلف في ذلك احد. لكن الفقهاء اختلفوا في تطبيق الحديث بقى. على القتل الخطأ
الاحناف شافه ايه؟ الحديث عام ويشمل اي قاتل حتى اللي قتل ابوه خطأ. يعني واحد دخل ما يعرفش ان ابوه بيستحمى وفيه مية في الارض وراح الفيشة في الكوبس هوب ابوك كهرب مات
ما يورثش عند الأحناف ما يورثش ليه؟ عشان الحديث عام ليس لقاتل الميراث يشمل القاتل القاتل خطأ طيب لكن لو واحد حرض شخص اخر على قتل ابوه لانه لم يباشر القتل بنفسه
طبعا سيعاقب ولكن حيورس وبعد ما يعاقب ممكن بالقتل او بالاعدام يعني او بالقصاص وكده ولادو يورسو لان هو خلاص هو هو ورث الشافعية شافوا ان القتل بجميع صوره يمنع الارث. سواء عمدا او خطأ. مباشرة او بالتسبب او
تحريض لان اللفظ عام ويشمل الكل. رأي المالكية بقى ان العمد هو اساس الجريمة واحد تعمد يقتل ابوه ده سواء القتل كان مباشرة هو هو اللي قتل او بالتسبب او التحريض ما يورسش لكن القتل الخطأ لا يمنع الارث
طبعا هنا واضح جدا رأي المالكية هو الاقرب للعدل. شف ما بيقولكش هو العدل. هو صح. هو الاقرب. انا واخي في النهاية ما يقدرش يحكمني. في النهاية خالص انا شايف ان ده الاقرب للعدل
لكن المسألة هنا هي الم يكن بوسع النبي عليه الصلاة والسلام انه يوضح اكتر شوية ما وضحتش ليه بدل ما الفقهاء يختلفوا وبالتأكيد واحد منهم صح والباقيين غلط. بالتأكيد ما هو قالوا الكلام متضارب الفقهاء. مش ممكن يكونوا كلهم صح. بالتأكيد
كان ممكن النبي عليه الصلاة والسلام يوضح اكتر من كده. لكنه ما عملش كده ليه بقى ليه كثير من النصوص؟ نصوص القرآن والسنة تحتاج الى كثير من الاجتهاد واعمال العقل علشان نستطيع نطبقه
وبسبب كده نشأت خلافات في الرأي ومذاهب واراء شتى هل هذا جيد ام سيء هل دي حاجة وحشة ان عندنا اراء كتيرة ومختلفة؟ النبي عليه الصلاة والسلام لم يخطئ لانه لم يوضح اكتر
هذا امر ديني غير وارد فيه الخطأ. الدين قصد يعني يعني الدين بالقصد ترك امور غير واضحة حتى تبدأ عملية البحث والتعلم والتقصي واعمال العقل والاجتهاد كده ممكن الناس تغلط. مش ممكن تغلط. ايه المشكلة يعني؟ ده احنا الدين الوحيد اللي بيدي ثواب على الغلط. اذا اجتهد الانسان واخطأ له ثواب
واذا اجتهد واصاب له ثوابين الهدف هو محاولة الوصول للحقيقة باستمرار. وليس الوصول للحقيقة نفسها. هذا معناه ان هذا دين تربوي وليس دين تلقيني هذا دين بيربيك ويربي عقلك على العمل وليس بيلقنك عشان تبقى الروبوت
ممكن كنا نلقن الصح والغلط في كل شيء ثم نسير في حياتنا زي الروبوتات متبرمجين ما بيعملش حاجة غلط. لكن دينا بيربينا على اعمال العقل والاجتهاد من اجل الوصول للحق ما نستخدمش بقى العقل في التمرد على الحق
انا لا اعرف حديث يعد من يصل للعلم بالجنة. بل لا اعرف انا اعرف احاديث كثيرة تعد. طالب العلم بالجنة. مش العالم وطبعا هو فيه يعني المعظم انا بتكلم على المعزم هناك بعض الاحاديس طبعا تعد العلماء بالجنة وبرضى الله وكل حاجة لكن قليل المعزم المعزم بيتوعد
العلماء عشان تبقوا عارفين هو بيحزرهم جدا من الوقوع في النفس وفي الايجو اول من تسعر بهم الجنة. مين ؟ طالب علم؟ لأ عالم عالم ومنفق وشهيد. ما قالش طالب علم
بالعكس الاحاديس بتقول ان طالب العلم ده يا سلام الملايكة تبسط له اجنحتها. زي حرس الشرف كده على الجانبين بس بدل الشرف بتاع السيسي ده اللي هو كلهم عساكر واقفين من الصبح لغاية بالليل. لا لا لا لا. وهو في طريقه الانسان للتعلم الملايكة تفرش الرضا بما يصنع. الرسول
تبسط له اجنحتها رضا بما يصنع. وهو في طريقه رايح الجامعة الخلائق كلها تستغفر لطالب العلم حتى السمك في الماء. ما قالش للعالم قال لطالب العلم. المسألة المهم هو بتاع العلم بتاع التعلم نفسه
اذا ربما لا يكون الهدف هو العلم نفسه فمهما بلغنا من العلم اصلا يظن يظل قليل. وما اوتيتم من العلم الا قليل. ما تفرحوش بالعلم بتاعكم بل الهدف هو طلب العلم. طلب العلم هو العبادة
التي ينال بها الثواب. وليس الوصول للعلم. وصلت للعلم ما خدش السواب. امال هتاخد سواب امتى؟ لو انت بتطلب العلم. التعلم والتعليم هي المطلوبة وليس العلم في ذاته وانا بقول كلامي ده ومتأكد انه مش مقنع لكل الناس
لكن قد يكون عندي وجهة نزر الله يخليكم تتواضعوا شوية ممكن برضو تطلع ارائك غلط؟ ما انت بشر. صح؟ تمام الله فقط سبحانه وتعالى هو اللي فيه كل حاجة قالها صح. كل حاجة قالها الله سبحانه وتعالى صح وكل حاجة قالها النبي عليه الصلاة والسلام فيما يخص الدين والتشريع
هو اللي صح. وليس فيما يخص الزراعة ولا امور الدنيا ولا الطب ولا الكلام ده. مش لازم. ممكن يطلع عليه حاجات غلط في الحاجات دي يبقى لو فيه غلط هيبقى مش من الله. لو فيه غلط لو فيه مشكلة هتبقى مننا احنا مش من الله. عشان انا باقول الكلام ده عشان في الاول خالص اللي انا سمعته في الفيديو
انه او سمعتوا في الرسالة اللي جت لي هو انه المشكلة عنده هو لأ هو لو عنده مشكلة يبقى هو مش الله ده هو الاساس ان الله ما عندوش مشكلة. الاساس ان ربنا سبحانه وتعالى لا يخطئ
وجزاكم الله خيرا وبارك الله فيكم. وان شاء الله فاضل شبهة واحدة بس هي مسألة طب خلاص اوكي لو حد امن بالاله. مين قال له لازم يدخل الاسلام؟ ما يمكن يجي يوم القيامة يلاقي اله تاني خالص. كريشنا هو اللي قاعد. ويقول لها تعالوا بقى يا مسلمين على النار برضو
يبقى احنا برضو مش في ولا حاجة. لما حد يؤمن وآآ بمجرد الايمان عندي العائلة الفيديو اللي جاي وغالبا هيكون اخر فيديو ان شاء الله